નવી ટેલીવિઝન શ્રેણી બુદ્ધમાં ગૌતમ બુદ્ધનો રોલ કરી રહેલા નવોદિત કલાકાર હિમાંશુ સોનીનું કહેવું છે કે આ ભૂમિકા માટે તેમણે બહુ મહેનત કરી છે કે જેથી કાર્યક્રમ ખતમ થયા બાદ પણ લોકો બુદ્ધ તરીકે તેમને યાદ કરે . બીજા કલાકારોની જેમ હિમાંશુએ પણ અભિનય માટે પોતાનું શહેર જયપુર છોડ્યું અને મુંબઈ આવી ગયાં . કંઈ પણ અચાનક નથી થયું . માત્ર છ માસ પહેલા જ તેમની કિસ્મત ચમકી . હિમાંશુએ જણાવ્યું - હું બે વર્ષ અગાઉ 2011માં મુંબઈ આવ્યો હતો . મને ઘણો સંઘર્ષ કરવો પડ્યો . એ સાચુ છે કે મુંબઈ મારા સપનાનું શહેર છે , પણ છ માસ પહેલા બુદ્ધના ઑડિશન બાદ મુંબઈએ મારા સપના સાકાર કરવાનું શરૂ કર્યું છે . તેમણે જણાવ્યું - મને લુક ટેસ્ટ માટે બોલાવાયો અને છેલ્લે મારી પસંદગી થઈ ગઈ . મારૂ સ્વપ્ન સાકાર થયું . હું ઇચ્છુ છું કે શો બાદ પણ લોકો મને પડદાના બુદ્ધ તરીકે યાદ રાખે . પ્રથમ પસંદગી થયા બાદ 24 વર્ષીય હિમાંશુએ ઘરે તેના માટે કામ શરૂ કર્યું . તેઓ કહે છે - મેં ધ્યાન કરવાનું , બુદ્ધ વિશે પુસ્તકો અને ઉપદેશો વાંચવાનું શરૂ કર્યું . પછી એક દિવસ મને લુક ટેસ્ટ માટે બોલાવાયો અને મારી પસંદગી થઈ ગઈ . આ મારૂં સ્વપ્ન સાકાર થવા જેવુ હતું . મને લાગ્યું કે હું પોતાના પાત્ર સાથે ન્યાય કરી શકુ છું . ઉદ્યોગપતિ બી . કે . મોદીના નિર્માણ હેઠળ બનેલી બુદ્ધ સીરિયલ ઝી ટીવી તેમજ દૂરદર્શન ઉપર દર રવિવારે સવારે અગિયાર વાગ્યે પ્રસારિત થાય છે .